b"\n_START_ARTICLE_\nLepomis auritus\n_START_SECTION_\nReproducci\xc3\xb3\n_START_PARAGRAPH_\nT\xc3\xa9 lloc entre l'abril i l'octubre. Els ous s\xc3\xb3n dipositats en nius bastits pels mascles en el fons de rius i llacs.\n_START_SECTION_\nAlimentaci\xc3\xb3\n_START_PARAGRAPH_\nEls adults mengen insectes terrestres i aqu\xc3\xa0tics (sobretot, lib\xc3\xa8l\xc2\xb7lules i efemer\xc3\xb2pters), mentre que els juvenils es nodreixen d'organismes bent\xc3\xb2nics (com ara, larves de d\xc3\xadpters).\n_START_SECTION_\nH\xc3\xa0bitat\n_START_PARAGRAPH_\n\xc3\x89s un peix d'aigua dol\xc3\xa7a, demersal i de clima temperat (4\xc2\xb0C-22\xc2\xb0C; 47\xc2\xb0N-28\xc2\xb0N), el qual habita els gorgs sorrencs i rocallosos dels rierols i dels rius petits i mitjans, i, tamb\xc3\xa9, els marges rocallosos i amb vegetaci\xc3\xb3 dels llacs.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a Nord-am\xc3\xa8rica: rius orientals dels Estats Units i del Canad\xc3\xa0. Ha estat introdu\xc3\xaft a M\xc3\xa8xic, Alemanya (l'any 1895), It\xc3\xa0lia i Puerto Rico.\n_START_SECTION_\nEstat de conservaci\xc3\xb3\n_START_PARAGRAPH_\nLes seues principals amenaces s\xc3\xb3n les preses i la contaminaci\xc3\xb3 de l'aigua. A m\xc3\xa9s, la introducci\xc3\xb3 del peix gat de cap pla (Pylodictis olivaris) pot influir negativament en la seua superviv\xc3\xa8ncia.\n_START_SECTION_\nObservacions\n_START_PARAGRAPH_\n\xc3\x89s una plaga potencial car s'hi han donat informes d'impacte ecol\xc3\xb2gic negatiu despr\xc3\xa9s de la seua introducci\xc3\xb3, ja que \xc3\xa9s una esp\xc3\xa8cie apreciada pels afeccionats de la pesca esportiva."